Publication: Magyar Közlöny
Issue: MK-2008-42 (Year: 2008, Number: 42)
Era: 2004-2010
Section: Az illetékekrõl szóló 1990. évi XCIII. törvény (Itv.) 74. §
Paragraph Index: 854

(5) bekezdésében foglalt felhatalmazás alapján a Budapesti Önkormányzati Parkolási Korlátolt Felelõsségû Társaságnak az általános szabályoktól eltérõ illetékfizetési módot engedélyeztem, melynek alapján a gazdálkodó szervezet a tevékenységi körébe tartozó bármely követelés megfizetése iránt 2008. január 1. napjától kezdeményezett bírósági eljárás illetékét illetékbélyeg helyett, utólagos elszámolással az APEH Közép-magyarországi Regionális Igazgatóságának illetékbeszedési számlájára pénzzel fizetheti meg. Az engedély magánszemély és gazdálkodó szervezet (Pp. 396. §), mint adós ellen indított bírósági eljárás illetékére egyaránt kiterjed. A gazdálkodó szervezet az utólagos elszámolás körébe tartozó ügyekben mentesül az eljárás kezdeményezésekor a bírósági eljárási illeték megfizetése alól és azt utólagos elszámolás alapján félévente az APEH Közép-magyarországi Regionális Igazgatóságának illetékbeszedési számlájára fizeti meg. Ugyanakkor valamennyi ilyen eljárást kezdeményezõ iraton az e célra rendszeresített gumibélyegzõvel a következõ szöveget tünteti fel: „A gazdálkodó szervezet tevékenységi körébe tartozó bármely követelés megfizetése iránt indított bírósági (nemperes és peres) eljárást terhelõ ……. Ft bírósági eljárási illeték megfizetésére az adópolitikáért felelõs miniszter 18639/4/2007. számú engedélye alapján utólagos elszámolással kerül sor.” Budapest, 2007. december 20. Dr. Veres János s. k., pénzügyminiszter A pénzügyminiszter 8002/2008. (PK. 1.) PM tájékoztatója az EXIGO FACTOR Pénzügyi Követeléskezelõ Zártkörûen Mûködõ Részvénytársaság által indított bírósági eljárásokat terhelõ illeték utólagos elszámolással történõ megfizetésének engedélyezésérõl

Source: https://magyarkozlony.hu/hivatalos-lapok/425c19735fd85a4dc2620600727865aaaaa3a80e/dokumentumok/01d302ee2e8e818185b952f33eb781805acabfc7/letoltes